Berlingske Tidende, 1829-04-21
J Anvendelsen af Congressens Love vil jeg bestandigen have saavel Grændserne som Omfanget af den fuldbyrdende Magt for Øie, i det jeg saaledes haaber, at skulle kunne opfylde alle mi Embedes Forpligtelser uden at overskride dets Bemyndigelse. Med de fremmede Nationer vil jeg bestræbe mig for at vedligeholdt Freden og nære Venskabet under billige og ærefulde Betingelser, og ved Bilæggelsen af enhver Misforstaaelse, den være nu forhaanden eller opstaae i Fremtiden, skal jeg hellere vise den Fordragelighed (forbearance), der sømmer en mægtig Nation, end den Omfindtlighed, der er et stolt Folk egent. Ved de Forholdsregler, som jeg maatte faae at tage med Hensyn til vore enkelte Staters Rettigheder, haaber jeg, at jeg skal lade mig lede af den skyldige Agtelse for Unionsmedlemmernes Souverainitet, idet jeg nøie skal vogte mig for ikke at sammenblande den Bemyndigelse, som de have forbeholdt sig selv, med den, som de have inddrømmet Forbundet. Bestyrelsen af de offentlige Indkomster - denne Prøvesteen (the searching operation) for alle Regjeringer - hører til mine vanskeligste og vigtigste Pligter efter vor Forfatning, og vil derhos kræve en ikke ubetydelig Deel af mit Embeds Omsorg. Fra ethvert Synspunkt, hvorfra denne kan betragtes, turde det vise sig klart, at de maa være gavnligt at iagttage en streng og troe Sparsom hed. Det skal være mig saa meget mere magtpaaliggende derhen at rette mit Maal, da det derved vil blive lettere at tilintetgjøre Nationalgielden - hvis unødvendige Vedvaren er uforenelig med sand Uafhængighed - ligesom ogsaa derved den Tendents til offentlig og privat Ødselhed (profligay) vil blive modarbeidet, som Regjerings Rutten med Penge kun for meget er skikket til at fremkalde. Jeg vil kraftigen understøttes i Opnaaelsen af disse ønskværdige Hensigter af de fra Congressens Viisdom udgangne Anordninger betræffende den specielle Anvendelse af Statsformuen, og Embedsmændenes hurtige Regnskabs Aflæggelse. Angaaende et passende Udvalg af de Gjenstande, paa hvilke Beskatningen til Fordeel for Stats-Jndkomsterne bør lægges, synes det mig, at den billigheds=Aand, Forsigtigheds= og giensidige Fordrageligheds (compromise) Aand, i hvilken Forfatningen er bragt i Stand, udfordrer, at Agerdyrkningens, Handelens og Manufacturernes store Jnteresser paa lige Maade blive begunstigede, og at den eneste Undtagelse fra denne Regel maa bestaae i den særegne Opmuntring, der maa skjænkes de Producter, der ansees for at være væsentligt nødvendige for vor National Uafhængighed. Forbedringer i det Indre og Underviisningens Udbredelse, for saavidt som disse Gienstande kunne fremmes ved Forbunds=Regjeringens forfatningsmæssige Handlinger, skulle for mig være at den høieste Vigtighed. Staaende Hære, anseer jeg farlige i Fredstid for en frie Forfatning; jeg skal derfor ikke stræbe efter at forstørre Antallet af Hæren, ei heller lade Haan om, hvad politisk Erfaring til vor Held kan lære os: at den militaire Magt maa blive den borgerlige underordnet. Den gradvise Forøgelse af vor Søemagt, hvis Flag i fjerne Jordstrøg har forkyndt vor nautiske Duelighed og vor Vaabenroes; Vedligeholdelsen af vore Forter, Arsenale- og Skibs=Værfter; Jndførelsen af en fremskridende Forbedring i Opdragelsen til begge Grene af vor Militair=Tjeneste, ere af Klogskab saa klart foreskrevne, at jeg snarere kunde undskyldes om jeg slet ikke omtalte dem, end om jeg vidtløftigen vilde udbrede mig over deres Vigtighed. Men vort Forsvars sande Bulværk bestaaer i National-Milicen; den Standpunct, hvorpaa Nationen staaer i Befolkning og i sand Jntelligence, maa gjøre os uovervindelig. Saalænge Regjeringen føres til Folkets Bedste, og ledes ifølge dets Villie - saalænge den yder os Sikkerhed, for vor Person og Eiendom, Samvittigheds=Frihed og Trykkefrihed vil den være værd at forsvare, og saalænge som den er dette, vil en patriotisk Milice dække den med en uigjennemtrængelig Ægide. Vi kunne være udsatte for enkelte Overfald og Krænkelser; men aldrig kan en Million bevæbnede Frie, som ere forsynede med Midlerne til at føre Krig, blive overvundne af en udvortes Fjende. Ethvert retfærdigt System, der formaaer at styrke dette Landets naturlige Skytsværn, vil jeg derfor yde al den Understøttelse, der staaer i min Magt(Fortsættes).